Nóg 'n hoewe-aanval op Bokfontein | Maroela Media
'n Man is Sondagmiddag na 'n hospitaal gehaas nadat hy in sy huis op 'n kleinhoewe in die Bokfontein-omgewing in Noordwes oorval en verskeie kere met 'n mes gesteek is.
Lt.kol. Amanda Funani, woordvoerder van die polisie, het aan Maroela Media gesê die man (64) het gelê en dut toe vier mans gister tussen 14:30 en 15:00 'n venster gebreek het om toegang tot die huis te verkry. Die man was ten tyde van die aanval alleen by die huis en is in sy slaapkamer oorval.
"Een van die mans was gewapen met 'n mes en het die slagoffer verskeie kere gesteek," het Funani gesê. Die man het egter terugbaklei waarna die verdagtes op die vlug geslaan het. Niks is in die voorval gesteel nie.
Funani kon nie in die stadium enige inligting verskaf oor die aard of erns van die man se beserings nie.
Sy het wel gesê dat niemand nog in verband met die voorval in hegtenis geneem is nie.
Die polisie ondersoek 'n saak van huisbraak en aanranding.
Maroela Media het vroeër berig 'n egpaar is Saterdagmiddag oorval en aangerand op hul kleinhoewe in die Bokfontein-omgewing.
Die man (77) en vrou (75) verkoop vleis vanaf die kleinhoewe vir 'n ekstra inkomste en drie mans het omstreeks 15:30 die kleinhoewe betree onder die voorwendsel dat hulle vleis by die egpaar wou koop, toe hulle toeslaan.
Hoewel albei deur die mans geslaan is, het die vrou die ergste daarvan afgekom en is sy na 'n hospitaal vir mediese behandeling geneem. Die man het ligte beserings in die voorval opgedoen.
Saak van huisbraak???
Die regering keur dit goed dis hoekom hulle stil bly daaroor en dit ontken
Enige volk met self respek sou al lankal 'n lyn getrek het…
Hoe langer Ramaphosa die EFF en BLF beskerm, hoe meer gaan plaasaanvalle en moorde toeneem. Dis 'n georkestreede plan van die regering om mense van hul grond af te verdryf. Dis hoekom daat geen kritiek uit ANC geledere en sy ondersteuners (Beyers Truter ingeluit) oor plaasaanvalle en plaasmoorde kom nie.
Ek wens hulle wil hulle geluk by my probeer. As hy 'n mes of enige gevaarlike item by hom het dan was hy gewees. Ons moet ten alle tye paraat wees.